बिहार: नीतीश के मंत्री बोले- भगवान शिव और हनुमान बिंद जाति से आते हैं  
मंत्री बृज किशोर बिंद ने भगवान शिव को बिंद जाति बताया 
बिहार के खनन मंत्री हैं बृज किशोर बिंद
कैमूर में पत्रकारों से बातचीत करते हुए उन्होंने कही यह बात
बिहार के खनन मंत्री बृज किशोर बिंद ने भगवान शिव को बिंद जाति बताया है. कैमूर में पत्रकारों से बातचीत करते हुए कल पटना में राज्यपाल फागू चौहान के स्वागत एवं अभिनंदन में आर्य समाज की आयोजित एक कार्यक्रम के दौरान कही गयी अपनी बातों को बुधवार को दोहराते हुए बृज किशोर बिंद ने कहा ''शंकर भगवान जात के बिंद थे.'' 

Bihar Minister, Brij Kishor Bind: It is mentioned in Shiva Puran that Lord Shiva was from Bind caste. When Lord Krishna can be a 'Gwala' (a shepherd), Lord Ram can be a Kshatriya, then, why can't Lord Shiva be a 'Bind'. pic.twitter.com/uJ6ZrCOLJz

बृज किशोर बिंद ने प्रमाण के तौर पर शिव पुराण और प्राचीन भारत के इतिहास से जुड़ी एक किताब का हवाला दिया है जिसके लेखक विद्याधर महाजन हैं . उन्होंने भगवान हनुमान को भी शिव का अंश बताते हुए बिंद जाति का ही बताया. गौरतलब है कि बिहार में बिंद जाति अति पिछड़ी श्रेणी में आती है. मंत्री ने कहा कि हनुमान चालीसा के मुताबिक, हनुमान जी भी बिंद समाज से ही आते हैं.
इससे पहले उप मुख्यमंत्री दिनेश शर्मा ने एक कार्यक्रम में कहा था, "रामचन्द्र जी जब (लंका से) लौटे तो पुष्पक विमान से वापस आये. उस समय भी विमान था. सीताजी का जन्म हुआ तो घड़े से हुआ, तो उस समय टेस्ट ट्यूब बेबी का कोई ना कोई प्रोजेक्ट रहा होगा."  उन्होंने कहा था, "जनक जी ने जो हल चलाया और घड़े के अंदर से निकली बेबी सीता जी बन गयी, ये कोई ना कोई तकनीक, जैसे आजकल का टेस्ट ट्यूब बेबी है, वैसा कुछ रहा होगा.